Maka titah Baginda, "Kita pun tiada lama di Majapahit, sekadar empat bulan pergi datang." Maka sahut Tun Teja, "Insya Allah Taala maka dipeliharakan Allah Taala juga kairanya duli yang dipertuan, segera kembali ke Melaka dengan sempurnanya, tetapi sembah patik, yang Laksamana itu jangan dijauhkan daripada tempat duli Tuanku, karena ia hamba yang setiawan lagi bijaksana, lagi berani." Maka Raja pun beradulah di istana Tun Teja pada malam itu.